130 A. Wallisnsköld 



avoient ouye la voix. Et quant ilz regardèrent que les ribaulx vouloient villanner si noble 

 personne, ilz les firent tautest mourir. Après demandèrent a la dame qui elle estoit, et comment 

 telles choses luy estoient eschenes. Laquelle ne fist point mencion de la haultesse de sa dignité, 

 mais humblement pria le seigneur qui l'avoit délivrée qu'il la voulsist enmener avec luy et 

 prendre pour sa cham(Fol. 92 r")berriere sauf son honneur et chasteté. Lequel voulentiers 

 luy ottroya et l'enmena avec soy et sa femme ^ la récent moult honnourablement, et luy bailla 

 uug sien enfant filz a nourrir, le quel elle nourrist plus diligentement que s'il eust^ esté son 

 filz et luy aprenoit a fuyr la joyeuseté du monde et a fréquenter l'église. Mais pourtant ne la 

 lessa pas l'ennemy a tempter, combien qu'il ne la peust vaincre. En celle court en laquelle 

 ceste dame demeuroit estoit ung chevalier qui desiroit l'amour de ceste dame, et par doulces 

 parolles et promesses la requeroit de mariage. Mais la bonne dame ne luy accorda pas. Pour 

 la quelle chose le dolent chevalier penssa en son courage comment il pourroit traiter que la 

 dame qui l'avoit refusé fust mise a mort. Si advint que l'ennemy le tempta tant que il vint 

 par nuit au lit de la dame et couppa la gorge de l'enfant que la dame gardoit, et l'enfant 

 (lu'il tua estoit enfant de son propre frère. Après mist en la main de la dame, qui se dormoit, 

 le coutel de quoy il avoit l'enfant tué. Et lors le sang de (Fol. 92 v") l'enfant courut soubz 

 le costè de la dame la quelle s'esveilla et fut moult espoventee. Et ainssi comment elle s'escrioit 

 lasse dolente, le père et la mère de l'enfant s'esveillerent tost et se levèrent de leur lit et 

 apportèrent de la lumière pour veoir a leur enfant, lequel trouvèrent occis. Et si trouvèrent 

 le coustel en la main de la femme. Si fut le seigneur et toute sa famille tant douloureux que 

 a peinne le pourroit on dire. Et après le maulvais chevalier vint qui l'enfant avoit occis, et 

 faisoit le deul et vouloit que on condempnast a mort la dame qui n'y avoit coulpe. Et disoit a 

 son frère: „Tu nous as amenée une ribaulde, qui pour ses 'meffaitz en aultre terre a esté jugiee 

 a mort. Elle est digne de estre arse; la mort de ton fllz le tesmoingne." Adonc le noble 

 homme et sa femme commandèrent qu'on ne fist point mourir la dame et commandèrent aux 

 plus prouchains mariniers du plus prochain port qu'ilz la menassent en estrange contrée. Et 

 ainsi la bonne dame vint a la mer en tirant ses cheveulx, puis entra dedens la mer. Puis 

 (Fol. 93 r") les mariniers furent tant esprins de sa beaultè que il couvenoit qu'elle fist leur 

 voulenté, ou aultremeut ilz la getteroient dedens la mer. Et la dame respondit qu'elle 

 aimmeroit plus chier y estre gettee que soy accorder a leur désordonnée voulenté. Toutes foiz 

 ilz ne persévérèrent point en leur maulvais propos, car ilz ne la getterent point en la mer, mais 

 la mirent sus une haulte roche qui estoit en my la mer. Sur laquelle roche elle fut trois jours 

 en grant douleur et en pleur sans boire et sans menger, si que en la fin elle estoit si matée 

 et si désolée que par feblesse elle s'endormy ung peu. Et lors la glorieuse Virge Marie, royne 

 de gloire, luy apparut a face resplendissant, en disant que, „pour tant que tu as soubstenues 

 plusieurs adversitez en soubstenant la foy de chasteté en mariage, doreseuavant tu sourmonteras 

 toutes temptacious, et les injures que on t'a faites seront du tout manifestées et demonstrees 

 clerement, car par^ l'erbe qui est sur ta teste et en la vertu de Nostre Seigneur tous les meseaulx 

 a qui tu en donneras (Fol. 93 v») a boire seront garis." Adonc se esveilla la dame et fut 

 moult joyeuse de la vision qui apparue luy estoit. En disant devotes oraisons cuilly l'erbe, ne 



' Le VIS. ajoute: et. — ^ eust inanque; se trouve dans le vis. Paris, Bibl. nat., f. fr. ISOii. — ^ par manque. 



Tom. XXXIV. 



